MDX สลด!กำไร Q3/59 ร่วง 54% หลังส่วนแบ่งกำไรจากเงินลงทุน-กิจการร่วมค้าลดลง
MDX สลด! กำไร Q3/59 ร่วง 54% มาที่ 20.78 ลบ. จากปีก่อนมีกำไร 45.53 ลบ. หลังส่วนแบ่งกำไรจากเงินลงทุนและกิจการร่วมค้าลดลง ขณะที่ 9 เดือนแรกพลิกขาดทุน 13.16 ลบ. จากปีก่อนกำไร 137.38 ลบ.
14 พ.ย. 2559

บริษัท เอ็ม ดี เอ็กซ์ จำกัด (มหาชน) หรือ MDX รายงานผลการดำเนินงานไตรมาส 3/59 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 20.78 ล้านบาท หรือมีกำไรสุทธิ 0.051 บาทต่อหุ้น ลดลง 54% จากช่วงเดียวกันของปีก่อนที่มีกำไรสุทธิ 45.53 ล้านบาท หรือมีกำไรสุทธิ 0.111 บาทต่อหุ้น
โดยผลการดำเนินงานในไตรมาสดังกล่าวที่มีกำไรลดลง เนื่องจากส่วนแบ่งกำไรจากเงินลงทุนในบริษัทร่วมและกิจการร่วมค้าลดลง
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 13.16 ล้านบาท หรือขาดทุนสุทธิ 0.032 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 137.38 ล้านบาท หรือมีกำไรสุทธิ 0.334 บาทต่อหุ้น